**Cara Jocelyn Delevingne** (s. 12. elokuuta 1992 Hammersmith, Lontoo, Englanti) on brittiläinen huippumalli ja elokuvanäyttelijä.

Varhainen elämä
---------------

Cara Delevingnen vanhemmat ovat Pandora (o.s. Stevens) ja Charles Delevingne. Hänellä on kaksi vanhempaa siskoa, Chloe ja Poppy, joista jälkimmäinen on itsekin malli. Delevingne syntyi Lontoossa rikkaaseen keskiluokkaiseen perheeseen. Hän on äitinsä puolelta aatelissukua. Delevingne opiskeli 16-vuotiaaksi asti tyttökoulussa Francis Holland School. Sen jälkeen hän siirtyi Bedales Schooliin Hampshireen. Delevingnen mallinura alkoi kymmenvuotiaana, kun häntä kuvattiin Italian *Vogue*-lehteen.

Ura
---

Delevingne on työskennellyt monille maailmanlaajuisesti tunnetuille muotiketjuille mukaan lukien H&M, Zara, Chanel, DKNY, Victoria’s Secret, Yves Saint Laurent ja Burberry. Hän on myös esiintynyt catwalkilla muun muassa merkeille Burberry, Dolce & Gabbana, Fendi, Topshop, Stella McCartney, Chanel, Jason Wu, Victoria’s Secret, Karl Lagerfeld ja Oscar de la Renta. Delevingne on voittanut "Model Of The Year" -palkinnon British Fashion Awardsissa vuosina 2012 ja 2014. Hänellä oli sopimus Storm Model Managementin kanssa, mutta hän päätti vuonna 2015 lopettaa mallinuransa ja keskittyä näyttelemiseen. Delevingne esiintyi Amerikan *Voguen* kannessa heinäkuussa 2015. Vuonna 2023 ympäristönsuojelun puolestapuhujana toiminut Delevingne esiintyi energiayhtiö Vattenfallin mainoksissa, joissa mainostettiin fossiilivapaan vedyn avulla tuotettua kasvosuihketta.

Delevingnellä oli pieni debyyttirooli elokuvassa *Anna Karenina* sekä äänirooli radioaseman DJ:nä videopelissä *Grand Theft Auto V*. Ensimmäisen puheroolinsa valkokankaalla hän teki elokuvassa *The Face of an Angel*. Delevingne esiintyy Margo Roth Spiegelmanin roolissa vuonna 2015 ensi-iltansa saaneessa, yhdysvaltalaisen kirjailija John Greenin samannimiseen romaaniin perustuvassa elokuvassa *Paper Towns*. Hänen muita elokuviaan ovat muun muassa *Kids in Love*, *Tulppaanikuume*, *Suicide Squad*, Valerian and the City of a Thousand Planets ja *Pan*.

Yksityiselämä
-------------

Kesäkuussa 2015 Delevingne kertoi olevansa biseksuaali. Hän seurusteli yhdysvaltalaisen muusikon Annie Clarkin kanssa. He erosivat syyskuussa 2016. Delevigne seurusteli näyttelijä Ashley Bensonin kanssa vuosina 2018–2020.

Lokakuussa 2015 pidetyssä Women in the World -kokouksessa Delevingne kertoi kärsineensä masennuksesta 15-vuotiaasta lähtien.

Delevingne on englantilais-suomalaisen muusikon Marika Hackmanin vanha lapsuudenystävä.

Filmografia
-----------

| Elokuvat |
| --- |
| Vuosi | Suomenkielinen nimi | Alkuperäinen nimi | Rooli |
| 2012 | *Anna Karenina* | prinsessa Sorokina |
| 2014 | *The Face of an Angel* | Melanie |
| 2015 | *Paper Towns* | Margo Roth Spiegelman |
| *Pan* | merenneito |
| 2016 | *Kids in Love* | Viola |
| *Suicide Squad* | June Moone / Lumoojatar |
| 2017 | *Valerian and the City of a Thousand Planets* | Laureline |
| *Tulppaanikuume* | *Tulip Fever* | Annetje |
| 2018 | *London Fields* | Kath Talent |
| *Her Smell* | Cassie |
| 2020 | *Life in a Year* | Isabelle |
|

| Televisio |
| --- |
| Vuosi | Suomenkielinen nimi | Alkuperäinen nimi | Rooli | Jakso(t) |
| 2014 | *Playhouse Presents* | Chloe | "Timeless" |
| 2019 | *Carnival Row* | Vignette Stonemoss |  |
| 2022 | *Only Murders in the Building* | Alice Banks | 4 jaksoa |

| Videopelit |
| --- |
| Vuosi | Suomenkielinen nimi | Alkuperäinen nimi | Rooli | Huom. |
| 2013 | *Grand Theft Auto V* | Non-Stop-Pop FM DJ | äänirooli |

Lähteet
-------

1. ↑  Perttunen, Mikko: Teollisuuspäästöistä tehtyä suihketta huippumallin kasvoille *Artikkelit*.  11.5.2023. Markkinointiuutiset. Viitattu 16.12.2023.
2. ↑  Hill, Logan: Cara Delevingne, Ready to Conquer Hollywood, Immerses Herself in *Paper Towns* *New York Times*.  16.7.2015. Viitattu 21.9.2015. (englanniksi)
3. ↑  Haskell, Rob: Cara Delevingne Opens Up About Her Childhood, Love Life, and Why Modeling Just Isn’t Enough *Vogue*.  19.6.2015.  Arkistoitu 24.11.2016. Viitattu 24.8.2015. (englanniksi)
4. ↑  Crawley, Joanna: Her number one girl: Cara Delevingne and girlfriend St. Vincent hold hands as they mingle with fashion elite at New York party *Mail Online*.  9.6.2015. Viitattu 24.8.2015. (englanniksi)
5. ↑  Cara Delevingne splits from girlfriend St Vincent just a month after declaring her love for the singer *The Sun*.  10.9.2016. Viitattu 6.12.2016. (englanniksi)
6. ↑  Huippumalli Cara Delevigne vahvisti suhteensa Ashley Bensoniin *iltalehti.fi*.  16.6.2019. Viitattu 3.11.2019.
7. ↑  Cara Delevingne ja Ashley Benson: ero *Iltalehti*.  9.5.2020. Viitattu 29.12.2020.
8. ↑  Saul, Heather: Cara Delevingne 'suicidal' as a teenager because of depression, but saved by Kate Moss as an adult *The Independent*.  14.10.2015. Viitattu 19.10.2015. (englanniksi)
9. ↑

Aiheesta muualla
----------------

* Cara Delevingne Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Espanja
* Ranska
* BnF data
* Saksa
* Yhdysvallat
* Japani
* Tšekki
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Elonet

 |
|  |
| Muut | 
* IdRef

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Cara Delevingne